Ste negativistka? Urobte túto jednu vec a zmení sa vám život
Chceli by ste byť šťastná? V tom prípade nestačí chcieť, ale musíte preto aj niečo urobiť, inak sa nič nezmení. Veď ak po niečom túžite, musíte to veľmi chcieť, snažiť sa a veriť, že sa vám to splní.
Ďakujte!
Presne to stačí urobiť na začiatok, ak túžite po pozitívnych zmenách vo vašom živote. Čím častejšie to budete robiť, tým skôr sa dostaví účinok. Ďakujte ráno, keď sa prebudíte za všetko, čo máte. To isté robte aj počas dňa. A ďakujte aj za to, čo nemáte, pretože si to do života pritiahnete. Dôležité je, aby ste to robili tak, ako keby to už bola realita. Vždy je začo ďakovať! Môžete tak robiť v tichosti, alebo nahlas – slová vďačnosti formulujte v prítomnosti a precíťte ich najviac, ako sa dá. Tu je niekoľko príkladov:
Ďakujte, že ste sa ráno prebudili a môžete vstať z postele.
Ďakujte, že máte skvelého partnera. Ak ho nemáte, aj tak za neho ďakujte, ako keby ste ho mali. Napríklad, ďakujem za milujúceho muža, ktorý ma vo všetkom podporuje.
Ďakujte za strechu nad hlavou a chutné raňajky.
Ďakujte za kolegu, ktorý má pre vás vždy milé slovo.
Ďakujte za to, že môžete ísť s kamarátkou do kaviarne, dať si kávu a porozprávať sa.
Ďakujte za všetko, aj za najmenšie drobnosti.
Ďakujte za prácu. Napríklad, ďakujem za prácu, ktorá ma vnútorne napĺňa a mám vďaka nej dostatok financií.
Čo sa stane, ak budete ďakovať každý deň?
Vďačnosť precítená zo srdca má obrovskú silu a spája sa s pozitívnymi myšlienkami a pocitmi. A to je pre vás dôležité. Je to spôsob, ako sa vymaniť z kruhu negatívnych myšlienok! Veď nie nadarmo sa hovorí, že slovíčko ďakujem, povedané zo srdca, je najsilnejšou modlitbou. Aj podľa odborníkov je vďačnosť úžasný pocit, pri ktorom sa aktivizuje pravá mozgová hemisféra. To znamená, že sa vylučujú zázračné endorfíny, alebo ak chcete, hormóny šťastia.
Odporúčame: Slepačia polievka pre dušu, Nájdi svoje šťastie